التحور المثير للاهتمام 202012/01 أو VOC 202012/01 (بالانجليزي: Variant of Concern 202012/01) هي طفرة لفيروس كوڤيد-19 اللي اتسبب في وباء فيروس كورونا 2019–2020. ظهرت لأول مرة في بريطانيا في أكتوبر 2020 في عينة متاخدة قبلها بشهر، وبدأت تنتشر في نص ديسمبر. اتسببت الطفرة في زيادة كبيرة في أعداد الإصابة بفيروس كوڤيد-19 في بريطانيا. الأدلة الجينية للتتبع بتشير لظور التحور في سبتمبر 2020 وانتشاره بشكل قليل بين الناس لحد نص نوفمبر. ظهر التحور لأول مرة في مقاطعة كنت، لكن مش معروف لو ده المكان الأصلي لظهور التحور ولا لأ. بيقترح إن الطفرة ممكن تكون اتأصلت في شخص عنده إصابة مزمنة وبجهاز مناعة ضعيف، واللي سمح للفيروس بالتطور والانتشار. بيانات NERVTAG بتظهر إن التحور بيكبر بسرعة بتوصل من 67% ل 75% كل 6.5 أيام، ولقوا إن ليه معدل تكاثر اكبر، عشان كده بيرجح إن التحور ده ليه قابلية اكبر للعدوي. مافيش بيانات كافية عشان تقدر تتحدد شدة التحور بالمقارنة مع الأنواع التانية، ولو بيتسبب في وفيات أعلي. أكدت Public Health England إن مافيش الأدلة علي كون التحور ده مقاوم لتطعيم فايتزر-بايو إن تك. لحد 13 ديسمبر 2020، كان فيه 1،108 حالة إصابة بالطفرة الجديدة في 60 مكان مختلف في بريطانيا.